**Traiectorii**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am făcut din noi un instrument de măsurare

al timpului, bucuriilor,

primăverii, strigătului de toamnă.

Ne întindem pe un cer gol

să măsurăm distanța până la stele.

Mai adăugăm câte un punct

al păsării, al clopotelor, al muzicii.

Se deschid două pleoape grele

care măsoară privirea

de la început până la punctul final,

de la lumină la umbră,

de la tăcere la cuvânt.

Agățat de o stea,

copilul zâmbește mistic.

adina v.

7.07.2021